Pressiteade

30.10.2014

Festival IDeeJazz

## Festival IDeeJazz kutsub lapsi ja noori Ladina-Ameerika rütmikooli!

**Ahhoi, noored ja rütmikad!**

**Kutsume Sind osa võtma lõbusast muusikaprojektist – Ladina-Ameerika rütmikoolist!**

**Põnevad ja lõbusad rütmikooli tunnid toimuvad IDeeJazz’14 raames ainult kaks korda – laupäeval, 1. novembril kell 12.00 Tartu Jazzklubis ja pühapäeval, 2. novembril kell 12.00 AHHAA Keskuses. Ootame lapsi ja noori vanuses 8-14, muusikaline ettevalmistus pole oluline. Tulge kõik, kes oma sisemist ladina-rütmi lennutada tahavad!**

Mida ette võtame?

- Õpime, proovime ja mängime erinevaid rütme!

- Vaatleme erinevaid rütmipille ning õpime neid mängima!

- Võtame käsitlusele ladina-muusika rütmid ning õpime neid mängima!

- Ja siis lõpuks võtame ühe huvitava ladina-muusika stiilis pala ning mängime seda kõik koos!

Kõike seda viime läbi koos päris saatebändiga, mis koosneb tublidest Elleri rütmimuusika osakonna tudengitest:

Jana Kütt – vokaal

Johannes Laas – kitarr

Karl Tammaru – bass

Jan Kulbin – trummid

Instrumendid, mida proovida saab, on järgmised: kongad, tamburiinid, shakerid, kastanjetid, cowbell, klaaved, kahon, triangel, kellamäng.

Rütmikooli viib läbi Elleri kooli rütmimuusika osakonna noor ja tegus trummar **Jan Kulbin.**

Tule ja osale ning võta sõbrad ka kaasa!

Rütmikooli on Tartu Jazzklubis prii sissepääsuga ja AHHAA Keskuses maja piletiga, mis sisaldab ka palju teisi põnevaid töötube ja teadusteatri etendusi.

**Rohkem infot rütmikooli kohta:** <http://2014.ideejazz.ee/id-ladina-ameerika-rutmikool-noortele/>

**Rohkem infot ID+ programmi kohta AHHAA Keskuses:** <http://2014.ideejazz.ee/id-muusika-ja-teaduse-puutepunktis/>

*Lisainfo:*

*+372 5094902*

*info@ideejazz.ee*

[*www.2014.ideejazz.ee*](http://www.2014.ideejazz.ee)